《潘印川司寇毗山别业》
明代·游朴

毗山春色郁苍苍，万顷湖光接混茫。雨露年深松桂老，池台风满薜萝香。

赤松早结留侯约，绿野新开晋国堂。一望晴莎游屐遍，徘徊未肯上归航。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。